ทำไม DAKASI ถึงเป็นแบรนด์แฟรนไชส์ยอดเยี่ยมแห่งปี
ปัจจุบัน ตลาดชานมไข่มุก กลายเป็นอุตสาหกรรมที่มีการแข่งขันกันอย่างดุเดือด ไม่แพ้อุตสาหกรรมอื่น ๆ   แต่รู้หรือไม่ว่า DAKASI (ดาคาซี่) แบรนด์ชานมไข่มุกจากไต้หวัน ที่อยู่ในไทยมานานกว่า 13 ปี ยังคงเป็นผู้เล่นแถวหน้าในตลาด และได้รับความนิยมอย่างต่อเนื่อง
25 พ.ย. 2565

ทำไม DAKASI ถึงเป็นแบรนด์แฟรนไชส์ยอดเยี่ยมแห่งปี
DAKASI x ลงทุนแมน
ปัจจุบัน ตลาดชานมไข่มุก กลายเป็นอุตสาหกรรมที่มีการแข่งขันกันอย่างดุเดือด ไม่แพ้อุตสาหกรรมอื่น ๆ
แต่รู้หรือไม่ว่า DAKASI (ดาคาซี่) แบรนด์ชานมไข่มุกจากไต้หวัน ที่อยู่ในไทยมานานกว่า 13 ปี
ยังคงเป็นผู้เล่นแถวหน้าในตลาด และได้รับความนิยมอย่างต่อเนื่อง
ล่าสุด DAKASI สามารถคว้ารางวัล แฟรนไชส์ยอดเยี่ยมระดับประเทศมาได้ถึง 2 รางวัลด้วยกัน
จากงาน Thailand Franchise Award 2022 ที่จัดขึ้นโดยกรมพัฒนาธุรกิจการค้า กระทรวงพาณิชย์
- รางวัลแฟรนไชส์ไทยเครื่องดื่มยอดเยี่ยม (Best Beverage Franchise) 
- รางวัลแฟรนไชส์ไทยขนาดใหญ่ยอดเยี่ยม (Best Large Franchise)
อะไรที่ทำให้แฟรนไชส์ชานมไข่มุกไต้หวันเจ้าแรกของไทยแบรนด์นี้ สามารถคว้ารางวัลแฟรนไชส์และไม่เคยหายไปจากการแข่งขัน ?
ลงทุนแมนจะเล่าให้ฟัง
DAKASI เป็นแบรนด์ชานมไข่มุกจากไต้หวัน 
ที่เข้ามาบุกเบิกตลาดในประเทศไทยเป็นเจ้าแรก
แต่แม้ว่าจะก่อตั้งมากว่า 32 ปี และเปิดดำเนินการในประเทศไทย มายาวนานถึง 13 ปี
แต่ในปีนี้  DAKASI ก็ยังมีการเติบโตอย่างร้อนแรง และมีจำนวนสาขาเฉพาะแฟรนไชส์เพิ่มขึ้นถึง 19 สาขา
คิดเป็นการเติบโตกว่า 100% เมื่อเทียบกับปีก่อนหน้า
ซึ่งปัจจัยสำคัญ ที่ทำให้แฟรนไชส์ DAKASI ได้รับความนิยม 
และสามารถยืนอยู่ในตลาดมาได้อย่างยาวนาน
ก็คือเรื่องของคุณภาพของตัวสินค้า และมาตรฐานแฟรนไชส์ ที่ DAKASI มอบให้กับผู้ประกอบการ
ไม่ว่าจะเป็น
- คุณภาพวัตถุดิบ 
- การบริหารจัดการ 
- กลยุทธ์และแผนการตลาด
- การซัปพอร์ตและให้คำปรึกษาตลอดคู่สัญญา
เพราะผู้ประกอบการ จะไม่ได้ซื้อแค่แฟรนไชส์ชานมไข่มุกเท่านั้น
แต่ยังพ่วงมาด้วยสินค้าใหม่ ๆ และเมนูทางเลือกที่ช่วยเพิ่มรายได้ให้กับผู้ประกอบการมากขึ้น
อย่างเช่นหรือเมนูฮ่องกงโมจิ วาฟเฟิล เมนูที่ได้รับกระแสตอบรับเป็นอย่างดีทันทีที่เปิดตัว
อย่างไรก็ตาม แม้ว่าแบรนด์จะเป็นที่รู้จักไปในวงกว้าง และประสบความสำเร็จไปแล้ว
การสร้างการรับรู้อย่างต่อเนื่อง คือสิ่งที่ DAKASI ให้ความสำคัญอยู่เสมอ
รวมถึงการทำการตลาด ที่เข้าถึงกลุ่มเป้าหมายได้อย่างตรงจุด
และล่าสุด DAKASI ก็ได้เปิดตัวพรีเซนเตอร์คนแรกของแบรนด์นั่นคือ PP Krit 
หรือ กฤษฏ์ อำนวยเดชกร นักร้องและนักแสดงที่มีกระแสนิยมเป็นอย่างมาก ทั้งในไทยและต่างประเทศ
ซึ่ง​ DAKASI ตั้งใจเลือก PP Krit มาเป็นพรีเซนเตอร์ของแบรนด์ 
เนื่องจากสอดคล้องกับตัวตนของแบรนด์ ที่มีนิยามว่า “ความสดใสที่ดื่มได้”
ดังนั้นการเลือก PP Krit จึงเป็นการสื่อสารไปยังกลุ่มกลุ่มเป้าหมาย 
ที่เป็นกลุ่มที่มีความสดใส และมีความสุขทุกครั้งที่ได้ดื่มชานมไข่มุก ได้อย่างตรงจุด
และเมื่อมองในมุมของผู้บริโภคแล้ว กลยุทธ์นี้ยังช่วยให้ผู้บริโภคได้รับรู้ความเคลื่อนไหว ไม่รู้สึกเบื่อ
และมีชื่อของแบรนด์ปรากฏอยู่ในสายตาอยู่เรื่อย ๆ โดยไม่จางหายไป
รวมถึงการออกโปรโมชันในโอกาสพิเศษ อย่างเช่น ซื้อ 1 แถม 1 หรือ การลดราคา
ซึ่งนอกจากจะช่วยเพิ่มยอดขายให้กับสาขาเดิมแล้ว
ยังเป็นการช่วยดึงดูดลูกค้า และสร้างการรับรู้ให้กับสาขาที่เปิดใหม่
แต่กลยุทธ์สำคัญที่สร้างชื่อให้กับ DAKASI มาตั้งแต่แรกเริ่ม จนถึงปัจจุบันก็คือ
การเสิร์ฟชาแบบ “ชงสดทุกแก้ว”
อย่างที่ทราบกันดีว่า ธุรกิจขายเครื่องดื่มในบ้านเรา โดยเฉพาะชานมไข่มุก 
มักจะมีการชงเครื่องดื่มทิ้งไว้ก่อนในปริมาณมาก 
แล้วค่อยนำออกมาเทบรรจุใส่แก้วแล้วขาย
แต่ชาของ DAKASI เป็นการชงสดใหม่ แบบแก้วต่อแก้ว
ทำให้ได้รสชาติที่ดีกว่า ไม่ฝาด และดีต่อสุขภาพของผู้บริโภคมากกว่า
ซึ่งกลยุทธ์เหล่านี้เองที่ทำให้ DAKASI เป็นแฟรนไชส์ยอดเยี่ยม คือ
- เป็นธุรกิจแฟรนไชส์ที่ทำได้จริง 
- สามารถสร้างอาชีพและสร้างรายได้ให้กับผู้ประกอบการได้จริง 
- ที่สำคัญคือ เป็นธุรกิจที่มีโอกาสประสบความสำเร็จได้มากกว่าการลงทุนในธุรกิจอื่น ๆ
จากทั้งหมดนี้ จึงไม่น่าแปลกใจที่ DAKASI 
จะได้รับรางวัลแฟรนไชส์ยอดเยี่ยมถึง 2 รางวัล
เพราะนอกจากจะการันตีคุณภาพ มาตรฐาน และคุณค่า 
ที่ DAKASI มอบให้กับพาร์ตเนอร์ของแบรนด์ จนสามารถขยายสาขาได้อย่างต่อเนื่องแล้ว
ยังบ่งบอกถึงผลตอบรับที่ดี และความเชื่อใจจากลูกค้า ที่มีให้กับ DAKASI อีกด้วย..
? สนใจเปิดแฟรนไชส์กับ DAKASI  
สามารถลงทะเบียนผ่านลิงก์ 
  
หรือ Add Line Official : @dakasithailand
*หากท่านมีพื้นที่อยู่แล้ว สามารถนำเสนอพื้นที่ได้